
РЕПУБЛИКА БЪЛГАРИЯ
	Министерство на околната среда и водите			Регионална инспекция по околната среда и водите - Пловдив

    

УТВЪРЖДАВАМ:




ДОКЛАД 
за извършена комплексна проверка 

На основание: План за контролната дейност за 2026 г. на РИОСВ – Пловдив, утвърден от Министъра на околната среда и водите и Заповеди № РД-23/02.02.2026 г. и № РД-163/15.05.2026 г. на Директора на РИОСВ – Пловдив 
Дата на извършване на проверката: 02.06.2026 г.
Обект – „База за проектиране, производство и продажба на машини и технологични линии за бутилиране и опаковане на храни и напитки“
с местонахождение: гр. Пловдив, район „Южен“, ул. „Кукленско шосе“ №28В,  стопанисван от  „ИНДИКС-6“ ООД

I. Цел на проверката:
Основна цел на проверката е установяване нивото и степента на съответствие на дейността в обекта с изискванията на екологичното законодателство по компоненти и фактори: атмосферен въздух и атмосферен въздух и химични вещества и смеси и управление на риска
II. Проверени инсталации:
     	На територията на обекта са  проверени:
- Цех Заготвителен, Цех Механичен, Цех Монтажен цех 1, Цех Монтажен цех 2 - технологично оборудване и линии, източници на емисии, включително пречиствателни съоръжения 
-  Склад Централен и склад Масла
-  климатично оборудване 
-  котелно помещение
-  документация;

III. Констатации от проверката по компоненти и фактори на околната среда: 
Основна дейност на „ИНДИКС-6“ ООД извършвана в обект с местонахождение: гр. Пловдив, район „Южен“, ул. „Кукленско шосе“ №28В е проектиране, производство и продажба на машини и технологични линии за опаковане на течни продукти /хранителни и нехранителни/.

	
1. По компонент „Атмосферен въздух“:
Източници на емисии в атмосферния въздух подлежащи на емисионен контрол от обекта се явяват: изпускащите устройства на аспирациите в Шмиргелно отделение, в участък Боядисване и в участък Заваряване към Цех Механичен. За емисиите, формирани от дейностите в Шмиргелно отделение и участък Боядисване е осигурено пречистване преди отвеждане в атмосферния въздух. 
В Цех Заготвителен се експлоатират машини за лазерно рязане оборудвани с локални пречиствателни съоръжения. За отопление през зимния период се използва газов котел с номинална мощност под 0,5 MW, монтиран в самостоятелно обособено котелно помещение. 
При извършения обход е констатирано  извършване на дейност- полиране на детайли извън производствените помещения без осигурено улавяне, пречистване и отвеждане на формираните емисии в атмосферния въздух посредством изпускащо устройство - комин, канал и др., което е в нарушение на чл.11, ал.1 от Закона за чистотата на атмосферния въздух.  
Поради отпаднала необходимост не се извършват дейности в участък Боядисване /предназначен за големи детайли/ и в участък Заваряване.
Дружеството провежда собствени периодични измервания /СПИ/ по реда на глава пета от Наредба №6/1999 г., като резултатите от проведените СПИ се докладват пред РИОСВ-Пловдив в изпълнение на изискванията на чл.39, ал.2 от същата Наредба №6/1999 г. и показват спазване на нормите на допустими емисии, определени за измерваните показатели. При проверката се констатира, че местоположението на пробовземните точки на изпускащите устройства не е в съответствие с минимално изискуемото  отстояние след последния технологичен агрегат, възел или пречиствателно съоръжение. 
 В производствения процес се използват продукти, съдържащи в състава си летливи органични съединения /ЛОС/. Инсталацията за нанасяне на покрития е вписана в публичния регистър по чл.30л от Закона за чистотата на атмосферния въздух, за което „ИНДЕКС-6” ООД има издадено от директора на РИОСВ-Пловдив Удостоверение за регистрация.  Дружеството спазва изискванията, произтичащи от чл.20, ал.8 на Наредба №7/2003 г. и ежегодно декларира количеството вложени разтворители, което не надвишава долната прагова стойност за консумация на разтворители, определена в Приложение №2 на Наредба №7/2003 г. Използваните продукти съдържащи ЛОС се доставят от български производители и доставчици.
„ИНДЕКС-6“ ООД е оператор на оборудване, работещо с флуорсъдържащи парникови газове /ФПГ/ - фреон R-410A със заряд над 5 тона въглероден диоксид еквивалент във всяка система. Оборудването е действащо. Представиха се досиета на системите, които се водят редовно. Проверките за течове се извършват от  сертифицирано от ББКМ лице. В изпълнение на изискванията на чл.35, ал.1, т.1 и чл.39а, ал.1 и ал.2  от Наредба №1/2017 г., дружеството ежегодно подава отчет по Приложение №9 в Информационната система за флуорсъдържащи парникови газове. Описаното в отчета за 2025 г. оборудване, съответства на наличното в обекта. Същото е етикетирано съобразно действащото законодателство.

2. По фактор „Химични вещества и смеси и  управление на риска“: 
	За извършване на основната си дейност, дружеството използва химични вещества и смеси, включително опасни. При проверката са представени:
1. Инвентаризационен списък на използваните химични вещества и смеси, вкл. опасни. Същите се закупуват от български производители и доставчици.
2. Заповед по чл.4, т.7 от Наредбата за реда и начина на съхранение на опасни химични вещества и смеси за отговорни лица за съхранението и работата с ОХВС.
3. Информационни листове за безопасност, някои от които не са актуализирани съгласно последните изисквания на Регламент 878/2020 за изменение на приложение 2 на Регламент 1907/2006(REACH).
4. „Оценка за безопасността на съхранение на опасни химични вещества и смеси“, изготвена на основание чл.4, т.4 от Наредбата за реда и начина на съхранение на опасни химични вещества и смеси, във формàта, утвърден със Заповед № РД-184/09.03.2021 г. на  министъра на околната среда и водите. Към оценката са изготвени и представени инструкции за работа и съхранение на ОХВС, програма за обучение на персонала.
5. Доклад за класификация по чл. 103. ал. 1 от ЗООС със заключение, че предприятието не се класифицира с нисък или висок рисков потенциал.  В доклада не са включени газове под налягане. Количествата са минимални в сравнение с праговите в част 1 и част 2 на приложението.
При извършената проверка се констатира, че складовите помещения отговарят на изискванията за безопасно съхранение на наличните химични вещества и смеси. В складовете са осигурени инструкции за безопасно съхранение на ОХВ и смеси, съгласно изискванията на чл.4, т.8 – 11 и чл.7, от Наредбата за реда и начина за съхранение на ОХВ и смеси.
Дружеството се явява „потребител надолу по веригата“ по смисъла на Регламент REACH.
IV. Предписания, срокове за изпълнение, отговорници: 
На дружеството са дадени три предписания с краен срок на изпълнение 09.07.2026 г. 
       
V. Съответствие, последващ контрол: Предписанията са изпълнени в срок. За констатираното нарушение по чл.11, ал.1 от Закона за чистотата на атмосферния въздух са предприети административнонаказателни действия. 

ИВАЙЛО ЙОТКОВ

Директор на РИОСВ - Пловдив

